Takuja Oniši

Takuja Oniši (大西 卓哉, Ōnishi Takuya, dzimis ) ir Japānas inženieris, kosmonauts.

1998. gadā Takuja Oniši ieguva inženiera bakalaura grādu aeronautikas un kosmiskās inženierijas specialitātē Tokijas Universitātē. Viņš strādāja lidsabiedrībā All Nippon Airways Hanedas lidostā. Beikersfīldā Kalifornijā Oniši pabeidza lidotāja apmācības divu gadu kursus un Tokijā viena gada kursus. 2003. gadā viņš sāka strādāt par lidmašīnas Boeing 767 pilotu.

2009. gada 25. februārī Takuja Oniši tika izvēlēts par JAXA kosmonauta kandidātu. 1. aprīlī uzņemts kosmonautu sagatavošanas grupā. Augustā devās uz ASV, kur līdz 2011. gada jūlijam apguva kosmonauta vispārējās un Starptautiskās kosmosa stacijas apkalpošanai nepieciešamās iemaņas.

Takujas Oniši pirmais kosmiskais lidojums sākās 2016. gada jūlijā, ar kosmosa kuģi Sojuz MS-01 dodoties uz Starptautisko kosmosa staciju. Viņš bija 48. ekspedīcijas un 49. ekspedīcijas lidojuma inženieris. Uz zemes atgriezās 2016. gada oktobrī.

Otro reizi kosmosā Oniši devās 2025. gada 14. martā ar kosmosa kuģi SpaceX Crew-10. Viņš bija 72. ekspedīcijas lidojuma inženieris un 73. ekspedīcijas komandieris. Uz zemes atgriezās 9. augustā.

Kosmisko lidojumu kopsavilkums:
 Kosmosa kuģis Starta datums Nolaišanās datums Apkalpes biedri Amats Ilgums Piezīmes Sojuz MS-01   Anatolijs IvaņišinsKetlīna Rubinsa Lidojuma inženieris 115 d 2 h 22 min SKS-48, SKS-49 SpaceX Crew-10   Enna MakleinaNikola EiersaKirils Peskovs Misijas speciālists 147 d 16 h 29 min SKS-72, SKS-73

 Ārējās saites 

 Biogrāfija JAXA mājaslapā 

Kategorija:Japānas kosmonauti
Kategorija:JAXA kosmonauti